পরিবেশওঅরণ্যমন্ত্রক
রাষ্ট্রসংঘের মহাসচিবের উচ্চ পর্যায়ের গোল টেবিল বৈঠকে বক্তব্য রাখলেন ভারতের পরিবেশ, অরণ্য ও জলবায়ু পরিবর্তন দপ্তরের মন্ত্রী শ্রী ভূপেন্দ্র যাদব
নয়াদিল্লি, ০৭ নভেম্বর, ২০২২
রাষ্ট্রসংঘের মহাসচিবের উচ্চ পর্যায়ের গোলটেবিল বৈঠকে আজ ভাষণ দেন কেন্দ্রীয় পরিবেশ, অরণ্য ও জলবায়ু পরিবর্তন দপ্তরের মন্ত্রী শ্রী ভূপেন্দ্র যাদব। সিওপি-২৭ বিশ্ব সম্মেলনে জলভায়ু পরিবর্তনের মোকাবিলা সমস্ত রকমের প্রশাসনিক কর্মসূচির কথা স্মরণ করিয়ে দেওয়ার উদ্দেশ্যে এই গোল টেবিল বৈঠকটির আয়োজন করা হয়।
অনুষ্ঠানে তাঁর বক্তব্য পেশ করে শ্রী যাদব বলেন যে, সকলের জন্য আগাম সতর্ক বার্তার যে কর্মসূচির আয়োজন করা হয়েছে মহাসচিবের পক্ষ থেকে আমাদের পূর্ণ সমর্থন রয়েছে তাতে। জলবায়ু পরিবর্তনের গতিকে রোধ করার লক্ষ্যে বিশ্ব যেভাবে কাজ করে চলেছে, তা যথেষ্ট নয় বলেই আমরা মনে করি। জলবায়ু পরিবর্তনের ফলে প্রাকৃতিক দিক থেকে যে বিপদ সংকেতগুলি দেখা যাচ্ছে, তা স্বীকার ও উপলব্ধি করার সন্ধিক্ষণ এখন উপস্থিত। কারণ, জলবায়ু পরিবর্তনজনিত কারণে পৃথিবীতে ক্ষয়ক্ষতির পরিমাণও নেহাত কম নয়।
শ্রী যাদব বলেন, এই সমস্ত বিষয়ে আমাদের মনোযোগ সাময়িকভাবে আকৃষ্ট হয় একথা ঠিক, কিন্তু পরমুহূর্তেই আমরা তা বিস্মিত হই এই কারণে যে, বিশ্বের শক্তিধর রাষ্ট্রগুলি জলবায়ু পরিবর্তনের কারণে অপেক্ষাকৃত কম ক্ষতিগ্রস্ত হয়। অন্যদিক থেকে দেখতে গেলে, জলবায়ু পরিবর্তনের মতো একটি সমস্যার কারণও কিন্তু ঐ দেশগুলি।
প্রশান্ত মহাসাগর ও ক্যারিবিয়ান দ্বীপপুঞ্জ অঞ্চলে ঘূর্ণিঝড় ও ঘূর্ণাবর্তার কারণে কয়েকটি রাষ্ট্র মাত্র কয়েক ঘন্টার মধ্যে তাদের জাতীয় আয়ের ২০০ শতাংশ পর্যন্ত ধ্বংস হয়ে যাওয়ার ঘটনা লক্ষ্য করেছে। যে সমস্ত রাষ্ট্রের এই ধরনের পরিস্থিতি মোকাবিলার ক্ষমতা যথেষ্ট নয়, তারা এর ফলে এক বিধ্বংসী পরিণতির শিকার হয়ে পড়ে।
শ্রী যাদব আরও বলেন, জলবায়ু খাতে আর্থিক সংস্থান এখনও পর্যন্ত পর্যাপ্ত নয়। এই কারণে জলবায়ু পরিবর্তন সম্পর্কে আগেভাগেই পূর্বাভাষ পাওয়া গেলে জীবন-জীবিকা রক্ষার সুযোগ পাওয়া যায়। সকলের জন্য আগাম সতর্কবার্তা শুধুমাত্র তার ব্যবহারিক দিক থেকেই নয়, সুদূরপ্রসারী এবং দীর্ঘমেয়াদী আর্থ-সামাজিক ক্ষেত্রেও মোকাবিলা করার সুযোগ এনে দেয়।
গত কয়েক বছরে আগাম সতর্কবার্তা দেওয়ার ক্ষেত্রে নানা প্রচেষ্টা আমরা চালিয়ে এসেছি। ডায়নামিক কম্পোসিট রিস্ক অ্যাটলাস অর্থাৎ ডিসিয়ারএ উদ্ভাবনের প্রচেষ্টাও এর মধ্যে অন্তর্ভুক্ত।
আগাম সতর্কবার্তা দেওয়ার ক্ষেত্রে নয়াদিল্লির আবহাওয়া দপ্তরের ঘূর্ণিঝড় সম্পর্কে সতর্কতা বিভাগও এ বিষয়ে কাজ করে চলেছে। ভারত মহাসাগরের উত্তরাংশে এবং বঙ্গোপসাগর ও আরব সাগর অঞ্চলের ১৩টি দেশে ঘূর্ণিঝড় সম্পর্কিত নজরদারি ও আগাম সতর্কবার্তা দেওয়ার কাজে তারা যুক্ত রয়েছে। বঙ্গোপসাগর ও আরব সাগর অঞ্চলের দেশগুলির সঙ্গে জল-হাওয়া সম্পর্কিত তথ্য বিনিময়ের কাজও এর সঙ্গে যুক্ত।
এছাড়াও, উপগ্রহ ও র্যাডারের মাধ্যমে প্রাপ্ত জল-হাওয়া সম্পর্কিত তথ্য এবং ঘূর্ণিঝড় সম্পর্কে বুলেটিন প্রচারের ব্যবস্থা রয়েছে, যাতে প্রাণহানির ঘটনাকে এড়ানো যায়।
বিপর্যয় প্রতিরোধে উপযুক্ত পরিকাঠামো গড়ে তোলার ্লক্ষ্যে অন্যান্য দেশের সঙ্গে জোটবদ্ধভাবে কাজ করার ক্ষেত্রে ভারত এক নেতৃত্বদানের ভূমিকা পালন করে চলেছে। এজন্য প্রয়োজনীয় প্রযুক্তিগত ব্যবস্থা উদ্ভাবনেরও প্রচেষ্টা চালানো হয়েছে।
ভারতের প্রধানমন্ত্রী শ্রী নরেন্দ্র মোদী মানব কল্যাণে ইনফ্রাস্ট্রাকচার ফর রেজিলিয়েন্ট আইল্যান্ড স্টেটস্ অর্থাৎ আইআরআইএস – এর গুরুত্বের কথা তুলে ধরে গ্লাসগোয় আয়োজিত সিওপি-২৬ সম্মেলনে বলেছিলেন যে, আইআরআইএস অপেক্ষাকৃত দুর্বল রাষ্ট্রগুলির জন্য এক আশা ও বিশ্বাসের বার্তা বহন করে এনেছে। আইআরআইএস এবং সিডিআরআই শুধু পরিকাঠামো মাত্র নয়, বরং তা হল মানব কল্যাণের ক্ষেত্রে এক দায়িত্ববিশেষ। সমগ্র মানবজাতির কল্যাণ নিশ্চিত করার লক্ষ্যে এ হল আমাদের মিলিত দায়িত্ব। এই কারণে আইআরআইএস – এর সূচনাকে আমি বিশেষভাবে গুরুত্বপূর্ণ বলে মনে করি। কারণ, এর মাধ্যমে প্রযুক্তি, বিনিয়োগ এবং তথ্যের আদান-প্রদানকে দ্রুততর করে তোলা সম্ভব। ক্ষুদ্র দ্বীপ রাষ্ট্রগুলিতে জীবন ও জীবিকা রক্ষার ক্ষেত্রে তাহল এক উন্নতমানের পরিকাঠামো।
ভারত হল সিডিআরআই – এর স্রষ্ঠা এবং তাকে টিকিয়ে রাখার দায়িত্বও রয়েছে আমাদের। বর্তমানে সিডিআরআই – এর সদস্য তালিকায় রয়েছে বিশ্বের ৩১টি দেশ এবং ৮টি সদস্য সংগঠন। আফ্রিকা, দক্ষিণ সুদান এবং ইউরোপিয়ান ইনভেস্টমেন্ট ব্যাঙ্ক হল এর সাম্প্রতিকতম সদস্য। জলবায়ু পরিবর্তন মোকাবিলার মূল লক্ষ্য পূরণে সিডিআরআই – এর কৌশলগত পদক্ষেপ এক বিশেষ ভূমিকা গ্রহণ করেছে।
জলবায়ু পরিবর্তনের মোকাবিলায় অর্থ বিনিয়োগের বিষয়টি এখনও পর্যাপ্ত নয়। এই কারণে সকলের জন্য আগাম সতর্কবার্তা ক্ষতি ও ধ্বংসপ্রবণ রাষ্ট্রগুলিকে আগেভাগেই প্রয়োজনীয় প্রস্তুতি গ্রহণের কাজে সাহায্য করে।
PG/SKD/SB
(Visitor Counter : 133